  Майя Бывальцева 17-тӥ южтолэзе потон уе Удмуртиын -4…-10 градусозь кезьыт кариськоз. Со сярысь улосвыл Гидрометцентрлэн пресс-службаез ивортэ. Нуназе 0…+4 градусозь луоз, интыосын лымыялоз но зороз. Вирнуналысен ужан арня пумозь Удмуртия Уйпал Атлантикаысь циклон улэ шедёз. Тросаз ёросъёсын кот лымыен суро зороз. Уйёсы 0…-5, нуназе +2…+7 градус возиськоз. 18-тӥ южтолэзе тӧло луоз. Уйин но ӵукна сюресъёс вылын йӧвалег. Нырысь-валысь чакланъёсъя шутэтскон нуналъёсы куазь нош ик кезьытскоз.  Тегъёс: Гидрометцентр Удмуртия куазь  